
          Nr.23/267,291,292/2007
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra următoarelor iniţiative legislative:



- propunere legislativă pentru modificarea Legii nr.38/2003 (P.l.x 575/2007), iniţiată de domnii deputaţi Nicolae Mircovici, Corneliu Momanu şi Viorel Oancea şi domnii senatori Gheorghe David şi Viorel Arion;



- propunere legislativă pentru modificarea Legii nr.38/2003 privind transportul în regim de taxi şi în regim de închiriere (P.l.x 653/2007), iniţiată de domnul deputat Mircia Giurgiu;



- propunere legislativă pentru modificarea Legii nr.38/2003 privind transportul în regim de taxi şi în regim de închiriere (P.l.x 654/2007), iniţiată de domnul deputat Mircia Giurgiu.



Prin obiectul de reglementare şi conţinut, iniţiativele legislative fac parte din categoria legilor ordinare.

PREŞEDINTE,

Iulian Iancu

           Nr.23/267,291,292/2007

R A P O R T

asupra propunerii legislative pentru modificarea Legii nr.38/2003 (P.l.x 575/2007), propunerii legislative pentru modificarea Legii nr.38/2003 privind transportul în regim de taxi şi în regim de închiriere (P.l.x 653/2007) şi propunerii legislative pentru modificarea Legii nr.38/2003 privind transportul în regim de taxi şi în regim de închiriere (P.l.x 654/2007)


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, pentru dezbatere în fond, cu următoarele iniţiative legislative:



1. Propunerea legislativă pentru modificarea Legii nr.38/2003 (P.l.x 575/2007), iniţiată de domnii deputaţi Nicolae Mircovici, Corneliu Momanu şi Viorel Oancea şi domnii senatori Gheorghe David şi Viorel Arion.



Propunerea legislativă se referă la modificarea unor articole din Legea nr.38/2003 care însă a fost modificată şi completată prin Legea nr.265/2007 publicată în Monitorul Oficial al României, Partea I, nr.527 din 3 august 2007 prin care s-au modificat toate articolele propuse pentru modificare prin această propunere legislativă.


Propunerea legislativă a fost avizată favorabil de Consiliul Legislativ, cu avizul nr.553 din 2 mai 2007, cu observaţii şi propuneri care nu au fost preluate în această iniţiativă legislativă.



Guvernul României, prin actul nr.1247 din 28 mai 2007, a comunicat că nu susţine propunerea legislativă.



Propunerea legislativă a fost respinsă de Senat în şedinţa din 6 septembrie 2007.



Propunerea legislativă a fost avizată negativ de Comisia pentru administraţie publică, amenajarea teritoriului şi echilibru ecologic, cu nr.26/1869/2007.



2. Propunere legislativă pentru modificarea Legii nr.38/2003 privind transportul în regim de taxi şi în regim de închiriere (P.l.x 653/2007), iniţiată de domnul deputat Mircia Giurgiu.



Prin această iniţiativă legislativă se propune modificarea şi completarea alineatului (1) al art.54 din Legea nr.38/2003.



Legea nr.38/2003 a fost modificată şi completată prin Legea nr.265/2007, publicată în Monitorul Oficial al României, Partea I, nr.527 din august 2007 iar iniţiativa legislativă face trimitere la legea nemodificată.


Propunerea legislativă a fost avizată favorabil de Consiliul Legislativ, cu nr.499 din 19 aprilie 2007, cu observaţii şi propuneri care nu au fost preluate în text.



Guvernul României, cu actul nr.1074 din 11 mai 2007, a comunicat că nu susţine propunerea legislativă.



Propunerea legislativă a fost respinsă de Senat, în şedinţa din 24 septembrie 2007.



3. Propunere legislativă pentru modificarea Legii nr.38/2003 privind transportul în regim de taxi şi în regim de închiriere (P.l.x 654/2007), iniţiată de domnul deputat Mircia Giurgiu.



Prin această iniţiativă legislativă se propune abrogarea literelor b) şi c) de la articolul 9 din Legea nr.38/2003 care însă a fost modificată şi completată prin Legea nr.265 din 19 iulie 2007.



Propunerea legislativă a fost avizată favorabil de Consiliul Legislativ, cu nr.497 din 19 aprilie 2007, cu observaţii şi propuneri care nu au fost preluate în text.



Guvernul României, cu actul nr.1075 din 11 mai 2007, a comunicat că nu susţine propunerea legislativă.



Propunerea legislativă a fost respinsă de Senat, în şedinţa din 26 septembrie 2007.



Prin obiectul de reglementare şi conţinut, propunerile legislative fac parte din categoria legilor ordinare.
x             x
x


În conformitate cu prevederile alin.(3) al art.67 şi alin.(1) al art.68 din Regulamentul Camerei Deputaţilor, republicat, în cazul în care o comisie examinează mai multe proiecte de lege şi propuneri legislative care au acelaşi obiect de reglementare, se întocmeşte un singur raport.

x             x
x



Examinarea celor trei iniţiative legislative a avut loc în şedinţa comisiei din data de 10 octombrie 2007.


La lucrările comisiei au fost prezenţi 20 deputaţi din totalul de 22 deputaţi membri ai comisiei.



La dezbaterile asupra propunerilor legislative au participat specialişti din Ministerul Transporturilor sub conducerea domnului secretar de stat Barna Tanczos şi specialişti din Ministerul Internelor şi Reformei Administrative. De asemenea, la lucrări a participat domnul deputat Nicolae Mircovici, reprezentantul iniţiatorilor propunerii legislative pentru modificarea Legii nr.38/2003 (P.l.x 575/2007).



În urma dezbaterilor, membrii comisiei au hotărât, în unanimitate, să propună plenului Camerei Deputaţilor respingerea celor trei propuneri legislative.

                     PREŞEDINTE,                                         SECRETAR,
                       Iulian Iancu                                           Aurelia Vasile
Consilier parlamentar,

Daniel Bădina

